HTECH โกย400ล.รับเงินลูกฟิลิปปินส์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — HTECH คาดปีหน้าอัตรากำไรสุทธิทะลุ 26% ส่วนรายได้เกิน 400 ล้านบาท หลังรับเงินบริษัทร่วมทุนในฟิลิปปินส์
นายพีท ริมชลา กรรมการผู้จัดการ บริษัท แฮลเซี่ยน เทคโนโลยี่ (HTECH) เปิดเผยว่า ปี 2554 คาดว่าบริษัทจะสามารถทำอัตรากำไรสุทธิได้มากกว่า 26% เทียบกับเป้าหมายปีนี้ตั้งไว้ที่ 26% เพราะบริษัทจะเริ่มรับรู้รายได้เต็มที่จากการตั้งบริษัทร่วมทุน Halcyon Philuppines (HP) เพื่อประกอบธุรกิจผลิตและจำหน่ายเครื่องมือตัด ที่ประเทศฟิลิปปินส์ร่วมกับกลุ่มพันธมิตร 2 ประเทศจากสิงคโปร์และฟิลิปปินส์ ในเดือน ก.พ.ปีหน้า 
ทั้งนี้ HTECH จะรับรู้รายได้ตามสัดส่วนถือหุ้น 65% จากปีแรกบริษัทร่วมทุนจะสร้างรายได้ประมาณ 100120 ล้านบาท ทำให้รายได้ปีหน้าจะมากกว่า 400 ล้านบาท เทียบกับรายได้ปีนี้ตั้งไว้ที่ 350 ล้านบาท
อย่างไรก็ดี การที่บริษัทขยายกำลังการผลิตไปต่างประเทศ จะทำให้โรงงานในไทยจะมีกำลังการผลิตลดลงไป 20% จากปัจจุบันเดินเครื่องเต็ม 100% 
นายพีท กล่าวต่อว่า ครึ่งปีหลังรายได้จะเติบโตได้อีก 10% จากครึ่งปีแรกที่ทำได้แล้ว 179 ล้านบาท แม้ไตรมาส 3 จะทรงตัวในระดับเดียวกับไตรมาส 2 ได้ แต่ไตรมาส 4 จะเติบโตอย่างโดดเด่นเพราะปกติเป็นช่วงไฮซีซันของธุรกิจ
ล่าสุด คณะกรรมการได้อนุมัติให้บริษัทจ่ายเงินปันผลระหว่างกาลในอัตราหุ้นละ 0.09 บาท ให้แก่ผู้ถือหุ้นที่มีชื่อในสมุดทะเบียนในวันที่ 18 ส.ค. และกำหนดจ่ายเงินวันที่ 1 ก.ย. 2553